stanford-oval/wikipedia huggingface dataset:
Kuningas (albumi)
Kappaleet

| A-puoli |
| --- | --- | --- | --- | --- | --- | --- | --- | --- | --- |
| Nro | Nimi | Sanat | Sävel | Sovitus | Kesto |  |  |  |  |
| 1. | Et mua saa - Set Me Free | suom.san. Jaana Rinne | Ray Davies | Clifters/Kassner | 2.00 |  |  |  |  |
| 2. | Kuningas | Jaana Rinne | Jiri & Luri | Clifters | 2.58 |  |  |  |  |
| 3. | Tyhjä arpa | Jaana Rinne | Jiri & Luri | Clifters | 2.50 |  |  |  |  |
| 4. | Please, viis kaljaa | Jaana Rinne | Jiri | Clifters | 1.45 |  |  |  |  |
| 5. | Bonnie & Clyde | Jaana Rinne | Jiri & Luri | Clifters | 2.57 |  |  |  |  |
| 6. | En tahdo selittää - I Can't Explain | suom.san. Jaana Rinne | Pete Townshend | Clifters | 2.25 |  |  |  |  |
| 7. | Sä jäät kii | Jaana Rinne | Jiri & Luri | Clifters | 3.20 |  |  |  |  |
|  |  |  |  |  | 18.15 |  |  |  |  |
| B-puoli |
| --- | --- | --- | --- | --- | --- | --- | --- | --- | --- |
| Nro | Nimi | Sanat | Sävel | Sovitus | Kesto |  |  |  |  |
| 1. | Latva bee - One Track Mind | suom.san. Jaana Rinne | Linda & Keith Colley | Clifters/Intersong/Fazer | 2.40 |  |  |  |  |
| 2. | Hyvä bore | Jaana Rinne | Jiri | Clifters | 3.06 |  |  |  |  |
| 3. | Harri | Jaana Rinne | Luri | Clifters | 2.39 |  |  |  |  |
| 4. | Yeah, mä sun tyrkky oon | Jaana Rinne | Jiri | Clifters | 2.52 |  |  |  |  |
| 5. | Paroni | Jaana Rinne | Jiri | Clifters | 2.54 |  |  |  |  |
| 6. | Kenkää | Jaana Rinne | Luri | Clifters | 2.39 |  |  |  |  |
| 7. | Mul on kuuma | Jaana Rinne | Jiri | Clifters | 3.09 |  |  |  |  |
|  |  |  |  |  | 19.59 |  |  |  |  |
Muusikot

Jiri Nikkinen – kitara, laulu
Luri Luokkala - basso, laulu
Lare Murtomaa – kitara
Petri Peevo   - kitara
Sande Vettenranta - rummut
Timo Perälä, nyk. Nissinen - rummut: Yeah, mä sun tyrkky oon
Petri Pesonen -huuliharppu: Yeah, mä sun tyrkky oon
Hurtigruten

Hurtigruten-laiva M/S Polarlys.
Hurtigruten ja sen välisatamat.
Hurtigruten (suom. nopea reitti) on Norjan rannikkopaikkakuntia yhdistävä säännöllinen lauttareitti. Se perustettiin Richard Within aloitteesta vuonna 1893 viikoittaisena höyrylaivayhteytenä Trondheimin ja Hammerfestin välille. Sitä laajennettiin valtion tuella 11 päivää kestäväksi matkaksi Bergenistä pohjoiseen Kirkkoniemeen ja takaisin. Mukaan tuli silloin myös uusia välietappeja.
Nykyään reitillä on 35 pysähdyspaikkaa päätesatamat mukaan lukien. Hurtigruten on ollut monelle norjalaiselle rannikkopaikkakunnalle elintärkeä tavaroiden ja ihmisten kuljetustapa. Hurtigrutenin laivat liikennöivät jatkuvasti yli 2 000 kilometriä pitkää reittiä ympäri vuoden. Vuosittain reittiä käyttää lähes puoli miljoonaa matkustajaa: 440 000 matkustajaa vuonna 2000. Tavaraa kuljetetaan vuosittain satoja tuhansia tonneja. Nykyisin reitillä liikkuu myös paljon ulkomaisia turisteja.
Laivat liikennöivät lähes poikkeuksetta, sääoloista riippumatta. Peruutuksia kuitenkin tapahtuu, lähinnä syksy- ja talviaikana. Tällöin laiva saattaa myrskyssä jättää Vesisaaren ja Kirkkoniemen välisen osuuden ajamatta. Myös Stamsundin ja Svolværin osuus peruutetaan usean kerran vuodessa. Silloin Hurtigruten ajaa Länsivuonon kaakkoisreunaa pitkin Bodøn ja Stokmarknesin välin ja jättää poikkeamatta Lofooteilla. Stokmarknesissa sijaitsee Hurtigruten-museo.
Hurtigrutenin satamat

| 0 | 1 | 2 |
| --- | --- | --- |
|  Bergen  Florø  Måløy  Torvik  Geiranger  Ålesund  Molde  Kristiansund  Trondheim  Rørvik  Brønnøysund  Sandnessjøen |  Nesna  Ørnes  Bodø  Stamsund  Svolvær  Stokmarknes  Sortland  Risøyhamn  Harstad  Finnsnes  Tromssa  Skjervøy |  Øksfjord  Hammerfest  Havøysund  Honningsvåg  Kjøllefjord  Mehamn  Berlevåg  Båtsfjord  Vuoreija (Vardø)  Vesisaari (Vadsø)  Kirkkoniemi (Kirkenes) |
Laivat

Hurtigruten-laivat sekä niiden rakennusvuodet ja -paikat:
M/S Roald Amundsen (2019, Ulsteinvik, Ulstein, Norja)
M/S Spitsbergen (2016, Svolvær, Vågan, Norja)
M/S Trollfjord (2002, Rissa, Fosen, Norja)
M/S Midnatsol (2003, Rissa, Fosen, Norja)
M/S Finnmarken (2002, Ulsteinvik, Ulstein, Norja)
M/S Polarlys (1996, Ulsteinvik, Ulstein, Norja)
M/S Lofoten (1964, Oslo, Norja)
M/S Kong Harald (1993, Stralsund, Saksa)
M/S Nordlys (1994, Stralsund, Saksa)
M/S Nordkapp (1996, Ulsteinvik, Ulstein, Norja)
M/S Nordnorge (1997, Ulsteinvik, Ulstein, Norja)
M/S Richard With (1993, Stralsund, Saksa)
M/S Nordstjernen (1956, Hampuri, Saksa)
M/S Vesterålen (1983, Harstad, Norja)
M/S Trollfjord
M/S Nordnorge
M/S Nordkapp
M/S Vesterålen
Aiheesta muualla

Kuvia tai muita tiedostoja aiheesta Hurtigruten Wikimedia Commonsissa
Kotisivut
Howard W. Hunter

Howard W. Hunter
Howard William Hunter (14. marraskuuta 1907 – 3. maaliskuuta 1995) oli Myöhempien aikojen pyhien Jeesuksen Kristuksen kirkon 14. profeetta ja presidentti. Hän seurasi virassaan Ezra Taft Bensonia. Hunterin yhdeksän kuukauden kausi MAP-kirkon johdossa on kirkon lyhyin presidenttikausi. Howard W. Hunter oli ensimmäinen kirkon presidentti, joka oli syntynyt 1900-luvulla.
Elämäkerta

Hunter syntyi Boisessa Idahossa, Yhdysvalloissa. Hänen isänsä ei ollut MAP-kirkon jäsen (hän tosin liittyi kirkkoon Hunterin aikuisiällä), joten hän ei sallinut poikansa ottaa vastaan kastetta ja liittyä kirkon jäseneksi ennen tämän 12. ikävuotta. Nuoruudessaan Howard W. Hunter oli innokas partiolainen. Hän piti musiikista ja opetteli soittamaan pianoa, viulua, saksofonia, rumpuja, klarinettia ja trumpettia.
Hunterin ensimmäinen vaimo oli nimeltään Clara May Jeffs. Hänen kuoltuaan Hunter meni naimisiin Inis Stantonin kanssa ollessaan jo kahdentoista apostolin koorumin jäsen.
Hunter kutsuttiin kirkon apostoliksi 51 vuoden iässä. Hän palveli kirkon yleisauktoriteettina yli 35 vuoden ajan. Tuona aikana hän muodosti kirkon 2000. vaarnan. Hän myös hankki kirkon omistukseen maa-alueen Jerusalemista. Tälle alueelle rakennettiin sittemmin Brigham Youngin yliopiston Jerusalem-keskus, jonka Hunter myös vihki käyttöön. Hunter oli myös mukana muotoilemassa vuoden 1995 perhejulistusta.
Vuonna 1985 Hunter nimitettiin kahdentoista apostolin koorumin virkaatekeväksi presidentiksi, koska vanhuudenheikkous esti koorumin presidenttiä Marion G. Romneytä suorittamasta tehtäviään. Romneyn kuoltua 1988 Hunter nimitettiin kahdentoista apostolin koorumin presidentiksi.
Hunter sairastui toimiessaan kahdentoista apostolin koorumin presidenttinä. Hän kärsi sydäninfarkteista ja munuaisten vajaatoiminnasta. Hänelle tehtiin myös ohitusleikkaus.
Kirkon presidenttinä toimiessaan Hunter kehotti myöhempien aikojen pyhien Kristuksen kaltaiseen elämään. Samalla hän korosti myös temppelityön merkitystä. Presidenttinä ollessaan Hunter vihki temppelit Orlandossa Floridassa ja Bountifulissa Utahissa.
Hunteria seurasi MAP-kirkon presidenttinä Gordon B. Hinckley.
| 0 | 1 | 2 |
| --- | --- | --- |
| Edeltäjä: Ezra Taft Benson | Myöhempien aikojen pyhien Jeesuksen Kristuksen kirkon presidentti 1994–1995 | Seuraaja: Gordon B. Hinckley |
Hurum

Hurum on entinen kunta Buskerudin läänissä Norjassa. Hurumin kunta perustettiin 1. tammikuuta 1838. Tammikuussa 2013 tehdyn väestönlaskennan mukaan Hurumin kunnassa oli 9 321 asukasta.
Hurum liitettiin uuteen Askerin kuntaan vuonna 2020.
Hellcity 13

Hellcity 13 on helsinkiläinen hard rock -yhtye. Yhtyeen ensimmäinen studioalbumi, Hellcity 13 julkaistiin 24. lokakuuta 2007. Yhtyeen "In Love With Love" -musiikkivideolla nähdään vieraana OX Lordi-yhtyeestä.
Jäsenet

Mika – laulu
Susannah – laulu
LL Stud – kitara
Tommi Mikael – kitara
Mr. Kess – koskettimet
JJ Hjelt – basso
Pitkä – rummut
Julkaisut

Hellcity 13 (2007,  Break a Leg)
Julkaisut > Videot

In Love With Love (2007) (vierailijana OX Lordi-yhtyeestä)
Aiheesta muualla

Virallinen kotisivu (Arkistoitu – Internet Archive)
Hellcity 13 Myspacessa (englanniksi)
Hellcity 13 Meteli.netissä
Hiittenharju

Hiittenharjun ankkurihissi ja K43- ja K64 -hyppyrimäet.
Hiittenharju on Harjavallan kaupungissa sijaitseva harjumuodostuma, joka toimii ulkoilu- ja virkistysalueena.
Hiittenharjulla sijaitsevat muun muassa hiihtokeskus, curlinghalli, Hotelli Hiittenharju, joka paloi korjauskelvottomaksi 14. heinäkuuta 2021 sekä Harjavallan vesitorni. Aikaisemmin Harjavallan vuorena tunnettu paikka on myös merkittävä muinaisjäännösalue, joka tunnetaan erityisesti Litorinameren rantavalleista. Hiittenharjun korkein kohta on noin 82 metriä merenpinnan yläpuolella.
Harju ja muinaisjäännösalue

Hiittenharju muodostaa yhdessä sen eteläpuolella sijaitsevan Kokemäen Järilänharjun kanssa noin kuuden kilometrin pituisen kapean harjumuodostuman. Se syntyi viimeisimmän jääkauden aikana noin 10 000 vuotta sitten mannerjäätikön railoon kerääntyneestä maa-aineksesta. Mannerjäätikön peräännyttyä Hiittenharju oli aluksi veden alla, kunnes se noin 6 000 vuotta sitten maankohoamisen johdosta nousi esiin Litorinameren saareksi. Litorinameren kivikkoisia rantavalleja on edelleen nähtävissä eri puolilla Hiittenharjun aluetta.
Hiittenharjun kivikautinen muinaisjäännösalue sijaitsee harjun länsirinteellä. Noin kilometrin pituinen asuinpaikkavyöhyke on pahoin tuhoutunut soranoton vuoksi. Vuonna 2006 alueelta kartoitettiin 13 muinaisen asumuksen jättämää painannetta. Hiittenharjulla on tutkittu myös yksi kivikautinen punamultahauta, joka on kuitenkin osittain tuhoutunut. Pyheensillan kulttuuriin kuuluneen asutuksen jäljiltä on alueelta löydetty muun muassa ainakin 33 saviastian palasia, runsasta kiviesineistöä sekä meripihkasta valmistettu koru.
Nykyään hiekan- ja soranotto Hiittenharjulta on lopetettu, mutta muinaismuistoja uhkaa vielä alueen virkistyskäyttö. Hiittenharjun eteläpäässä sijaitsee Matinharjun muinaismuistoalue, jossa on nykyään nähtävissä Litorinameren rantavallien lisäksi kolme pronssikaudelta peräisin olevaa röykkiöhautaa eli hiidenkiuasta. Keskiajalla Hiittenharjun kautta kulki merkittävä Kokemäenjoen suun ja Turun seudun yhdistänyt Huovintie. Se on edelleen näkyvillä maisemassa.
1960-luvun puolivälissä Harjulan kilta -kotiseutuyhdistys järjesti kilpailun aikaisemmin Harjavallan vuori -nimellä tunnetun alueen uudelleen nimeämisestä. Paavo Riihivaaran ehdottama nimi Hiittenharju tuli valituksi.[lähde? ] Se viittaa seudulta löytyviin pronssikautisiin hiidenkiukaisiin.
Hiihto- ja ulkoilukeskus

Hiittenhajulla on monipuoliset ulkoilumahdollisuudet. Ympäristössä on muun muassa kunto- ja vaellusreittejä sekä talvisin hiihtolatuja taukopaikkoineen. Alue sopii myös maastopyöräilyyn. Vaellusreitit yhdistävät Hiittenharjun Kokemäellä sijaitsevaan Pitkäjärven vapaa-aikakeskukseen. Hiittenharjulla on lisäksi mahdollisuus harrastaa muun muassa laskettelua, mäkihyppyä, curlingia, koirien koulutusta, jousiammuntaa, moottorikelkkailua sekä mönkijäsafareita. Vuonna 1967 Hiittenharjun hiihtokeskuksen yhteyteen rakennettiin Matti Salmivallin suunnittelema uimahalli, joka oli Satakunnan ensimmäinen. Se oli toiminnassa vuoteen 2013 saakka, jolloin jälkeen kaupunkiin valmistui uusi liikunta- ja uimahalli.
Harjavallan Jymy rakensi Hiittenharjulle ensimmäisen hyppyrimäen 1950-luvun alussa. Vuonna 1970 valmistui kolme arkkitehti Ole Gottlebenin suunnittelemaa hyppyrimäkeä. Muovipinnoitteisen K43 -mäen lisäksi alueella on junioriharrastajille tarkoitetut K7-, K10- ja K18 -mäet. 1960-luvun puolivälissä alueelle valmistui laskettelurinne. Ensimmäinen hiihtohissi rakennettiin hyppyrimäkien luoteispuolelle vuonna 1966. Vuonna 1984 valmistui toinen hiihtohissi ja samalla rinnealuetta myös korotettiin ja levennettiin. Myöhemmin rinteeseen on valmistunut uusi sompahissi sekä kokonaan uusi rinnealue vuonna 2009. Lumiautailijoille on myös rakennettu erilaisia hyppyreitä ja reilejä. Harjavallan Jymyn tilojen lisäksi Hiittenharjulla sijaitsee Harjavallan Hakan hiihtomaja.[lähde? ] Vuonna 2018 Hiittenharjulle valmistui 18-väyläinen frisbeegolfrata.
Hiittenharju oli SM-hiihtojen toinen kilpailupaikka 1973, ja 1990 Hiittenharjulla järjestettiin osa mäkihypyn ja yhdistetyn SM-kisoista.
Kuvia

Hiittenharjun laskettelurinteet, hiihtohissit ja K43- ja K64 -hyppyrimäet.
Hiittenharjun ankkurihissi ja K43- ja K64 -hyppyrimäet.
Aiheesta muualla

HIITTENHARJUN RANTAVALLIT
Suomen talviurheilukeskukset
| --- | --- |
Pohjois-Suomi:   Hetta Hiihtomaa (Enontekiö)  Iso-Syöte (Pudasjärvi)  Kallinkangas (Keminmaa)  Kirintövaara (Posio)  Levi (Kittilä)  Luosto (Sodankylä)  Olos (Muonio)  Ounasvaara (Rovaniemi)  Paljakka (Puolanka)  Pallas (Muonio)  Pyhä (Pelkosenniemi)  Ristivuori (Merijärvi)  Ruka (Kuusamo)  Ruskotunturi (Oulu)  Saariselkä (Inari)  Salla (Salla)  Saukkovaara (Ristijärvi)  Suomu (Kemijärvi)  Taivalvaara (Taivalkoski)  Ukkohalla (Hyrynsalmi)  Vuokatti (Sotkamo)  Ylläs (Kolari) 
Keski-Suomi:   Hasa (Juva)  Himos (Jämsä)  Häkärinteet (Hankasalmi)  Joupiska (Seinäjoki)  Juupavaara (Juupajoki)  Kasurila (Siilinjärvi)  Kaustinen (Kaustinen)  Kiuaskallio (Kurikka)  Koli (Lieksa)  Laajavuori (Jyväskylä)  Lakis (Vimpeli)  Lekotti (Savonlinna)  Louekallio (Sievi)  Maarianvaara (Kaavi)  Mustavaara (Kontiolahti)  Paavonrinteet (Saarijärvi)  Parra (Teuva)  Puijo (Kuopio)  Pukkivuori (Virrat)  Purnu (Hartola)  Pääskyvuori (Heinävesi)  Riihivuori (Muurame)  Ruunarinteet (Savonlinna)  Savivuori (Viitasaari)  Simpsiö (Lapua)  Tornimäki (Mikkeli)  Sotkanrinteet (Kauhajoki)  Tahko (Kuopio)  Varkaus Ski Center (Varkaus)  Vuorenmaa (Soini) 
Etelä-Suomi:   Alhovuori (Lohja)  Ellivuori (Sastamala)  Hiittenharju (Harjavalta)  Hirvensalo (Turku)  Jämi (Jämijärvi)  Granin mäki (Kauniainen)  Kalpalinna (Janakkala)  Klaukkalan tornikeskus (Nurmijärvi)  Kokonniemi (Porvoo)  Konka Ski (Rautjärvi)  Korkeakangas (Valkeakoski)  Meri-Teijo Ski (Salo)  Messilä (Hollola)  Mielakka (Kouvola)  Mustavuori (Tampere)  Myllymäki (Lappeenranta)  Peuramaa (Kirkkonummi)  Påminne (Raasepori)  FreeSki (Ruokolahti)  Ruosniemi (Pori)  Salomonkallio (Nakkila)  Sappee (Pälkäne)  Serena Ski (Espoo)  Solvalla-Swinghill (Espoo)  Sveitsi (Hyvinkää)  Talma Ski (Sipoo)  Uuperinrinteet (Hamina)  Vihti Ski Center (Vihti) 
Hiittenharjun rinteet ovat Litorinameren muinaista rantavallia.
Henning Harnisch

| Mitalit> Maa:   Saksa.Miesten koripallo.EM-kilpailut  | Mitalit> Maa:   Saksa.Miesten koripallo.EM-kilpailut  | Mitalit> Maa:   Saksa.Miesten koripallo.EM-kilpailut  | Maa:   Saksa> Miesten koripallo. |
| --- | --- | --- | --- |
|  Kultaa | Saksa 1993 |  |  |
Henning Jan Harnisch (s. 15. huhtikuuta 1968 Marburg, Länsi-Saksa) on saksalainen kilpauransa päättänyt koripalloilija ja Euroopan mestari. Laiturina pelannut Harnisch edusti urallaan saksalaisia Gießen 46ersia, Bayer Giants Leverkusenia ja ALBA Berliniä.
Saksan koripallomaajoukkueessa Harnisch voitti Euroopan mestaruuden Saksassa 1993. Hän pelasi jo Länsi-Saksan joukkueessa vuoden 1987 EM-kilpailuissa ja edusti jälleenyhdistynyttä Saksaa EM-kilpailuissa vuoden 1993 lisäksi vuonna 1997. Vuonna 1994 Harnisch edusti Saksaa MM-kilpailuissa ja vuonna 1992 Barcelonan olympiaturnauksessa, missä Saksa sijoittui seitsemänneksi.
Hyvässä uskossa

| Hyvässä uskossa> Saving Grace |
| --- | --- |

Tyyli:  rikos draama
Kestoaika:  40–45 minuuttia
Luoja(t):  Nancy Miller
Alkuperämaa:   Yhdysvallat
Verkko:   TNT  MTV3
Esitetty:   23. heinäkuuta 2007  28. huhtikuuta 2011 –  21. kesäkuuta 2010
Tuotantokausia:  3
Jaksoja:  46
Aiheesta muualla
IMDb
Hyvässä uskossa (Saving Grace) on yhdysvaltalainen rikosdraamasarja, jonka ensimmäinen jakso esitettiin yhdysvaltalaisella TNT-televisiokanavalla 23. heinäkuuta 2007 ja viimeinen jakso 21. kesäkuuta 2010. Sarjan päähenkilöä, Grace Hanadarkoa, esittää Holly Hunter. Hänen lisäkseen siinä näyttelevät muun muassa Leon Rippy, Kenny Johnson, Laura San Giacomo, Bailey Chase, Bokeem Woodbine ja Yaani King.
Yhdysvalloissa televisiosarja on kielletty alle 17-vuotiailta johtuen siinä ilmentyvästä kielenkäytöstä, seksuaalisesta käyttäytymisestä ja väkivallasta.
Aiheesta muualla

MTV3:n kotisivut sarjalle
Henry Carlsson

Henry Carlsson (22. marraskuuta 1858 Kemiö – 4. huhtikuuta 1944 Turku) oli suomenruotsalainen balettitanssija ja tanssipedagogi, jota pidetään alansa ensimmäisenä suomalaisena.
Balettimestari Henry Carlsson varttui Kemiön saarella kuusilapsisessa perheessä, jonka isä välitti tuotantoeläimiä Suomesta Ruotsiin. Isän sisar omisti Malmössä hotellin, ja isän kuoltua 1867 täti otti kahdeksanvuotiaan veljenpoikansa mukaansa Ruotsiin, jossa tämä pääsi opiskelemaan Tukholman kuninkaalliseen balettikouluun. Valmistuttuaan sieltä Henry Carlsson sai 16-vuotiaana kolmen vuoden kiinnityksen Tukholman oopperan balettiryhmään. Hän palasi Suomeen työskentelemään Kaarlo Bergbomin vasta perustamassa Suomalaisessa oopperassa ja opiskeli koreografiaa Pietarin oopperan balettimestarin johdolla. Bergbomin ooppera kuitenkin kärsi talousvaikeuksista niin, että Carlsson lähti puolalaisen Varsovan baletin mukaan neljäksi vuodeksi kiertämään Eurooppaa. Belgian Antwerpenissä hän loukkasi jalkansa, minkä jälkeen hän palasi Suomeen, asettui Turkuun ja ryhtyi pitämään salonkitanssikursseja eri puolilla maata. Tätä työtä hän jatkoi vielä yli 80 vuoden iässä. Hän kuoli 85-vuotiaana Turussa 4.4.1944.
Kuukauden koheltajat

| Kuukauden koheltajat> Employee of the Month |
| --- | --- |

Ohjaaja:  Greg Coolidge
Käsikirjoittaja:   Don Calame  Chris Conroy  Greg Coolidge 
Tuottaja:   Peter Abrams  Barry Katz  Robert L. Levy  Joe Simpson  Brian Volk-Weiss 
Säveltäjä:  John Swihart
Kuvaaja:  Anthony B. Richmond
Leikkaaja:  Tom Lewis
Pääosat:   Dane Cook  Jessica Simpson  Dax Shepard 
Valmistustiedot
Valmistusmaa:  Yhdysvallat
Tuotantoyhtiö:   Tapestry Films  Lionsgate 
Levittäjä:  Lionsgate Netflix
Ensi-ilta:  6. lokakuuta 2006
Kesto:  103 minuuttia
Alkuperäiskieli:  englanti
Budjetti:  12 000 000 dollaria
Tuotto:  38 368 909 dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Kuukauden koheltajat (engl. Employee of the Month) on vuonna 2006 ensi-iltansa saanut yhdysvaltalainen komediaelokuva, jonka on ohjannut Greg Coolidge. Elokuvan pääosissa esiintyvät Dane Cook, Jessica Simpson ja Dax Shepard.
Elokuva kertoo kahdesta sekatavarakaupan työntekijästä, jotka kilpailevat uuden naispuolisen työntekijän huomiosta.
Juoni

Zack Bradley on vuosikausia työskennellyt laatikkomiehenä paikallisessa sekatavarakaupassa. Hän elää isoäitinsä luona ja viettää vapaa-aikansa kollegoidensa Lonin, Iqbalin ja Russellin kanssa. Vince, joka on töykeä kollegoitansa kohtaan, ansaitsee kuukauden työntekijän tittelin 17. peräkkäisen kerran. Zack ja Vince alkavat kilpailla uuden naispuolisen työntekijän, Amyn, huomiosta. Amy ja Vince lounastavat yhdessä, mutta Amy ei lämpene miehelle. Zack kuulee huhun siitä, kuinka Amy osoittaa erityisen paljon kiinnostusta kaikkia kuukauden työntekijöitä kohtaan. Mies päättää hankkia tuon tittelin itselleen ja siten saada Amyn huomion. Zack alkaa työskennellä kovasti ja haastaa Vincen. Zack huomaa, että tittelin saaminen ei ole lainkaan helppoa. Zackin ja Vincen välille syntyy sota, jossa molemmat yrittävät sabotoida toistensa yrityksiä saada titteli. Vince jopa murtautuu Zackin kotiin asettamaan tämän herätyskellon väärään aikaan, mutta Zack onnistuu silti saapumaan töihin ajoissa.
Zack suostuu hoitamaan kaverinsa Iqbalin työvuoron, mutta haluaa osallistua pesäpallo-otteluun kilpailevaa kauppaketjua vastaan. Kauppa jää tyhjäksi, minkä seurauksena Iqbal saa potkut. Kaverit pettyvät Zackiin ja huomauttavat, että tämä on muuttumassa Vincen kaltaiseksi, ja että tämän tarkoituksena on vain päästä harrastamaan seksiä Amyn kanssa. Amy kuulee miesten keskustelun ja ilmoittaa pettymyksensä Zackiin ja tämän aikomuksiin. Amy kertoo edellisen työpaikkansa kuukauden työntekijän olleen miesystävänsä, joka tittelin myötä muuttui omahyväiseksi ja törkeäksi. Hän kertoo miesystävänsä olleen syy siihen, miksi Amy päätyi vaihtamaan työpaikkaa.
Zack päättää ottaa vastuun ja irtisanoutua saadakseen Iqbalille työpaikan takaisin. Hän myös pyytää kavereiltaan anteeksi. Yllättäen Zack palaa kauppaan haastamaan Vincen ratkaisevaan kilpailuun. Paljastuu, ettei Zack ikinä allekirjoittanut irtisanoutumispaperia. Vince voittaa kilpailun olemalla nopeampi kassatyöntekijä. Voittogaalan aikana vartija Semi ilmoittaa, että valvontakameravideo paljastaa Vincen huijanneen kilpailussa. Vincen todistetaan aiheuttaneen kaupalle tuhansien dollareiden menekkejä antamalla asiakkaille ilmaisia tavaroita. Vince saa potkut ja Zack nimitetään kuukauden työntekijäksi. Zackin ja Amyn suhde lämpenee jälleen, ja Vince päätyy työskentelemään kilpailevalle kauppaketjulle.
Rooleissa

| 0 | 1 | 2 |
| --- | --- | --- |
|  Dane Cook  | … |  Zack   |
|  Jessica Simpson  | … |  Amy   |
|  Dax Shepard  | … |  Vince   |
|  Andy Dick  | … |  Lon   |
|  Tim Bagley  | … |  Glen Gary   |
|  Brian George  | … |  Iqbal   |
|  Efren Ramirez  | … |  Jorge   |
|  Marcello Thedford  | … |  Semi   |
|  Danny Woodburn  | … |  Glen Ross   |
|  Harland Williams  | … |  Russell   |
|  Sean Whalen  | … |  Dirk   |
Aiheesta muualla

Kuukauden koheltajat Internet Movie Databasessa (englanniksi)
Kuukauden koheltajat Elonet.
Helldorado

| Helldorado W> A.S.P. |
| --- | --- | --- |

Studioalbumin tiedot
 Äänitetty : 1998–1999
 Julkaistu: 18. toukokuuta 1999
 Tuottaja(t): Blackie Lawless
 Tyylilaji: heavy metal
 Kesto: 41.50
 Levy-yhtiö: CMC International
W.A.S.P.:n muut julkaisut
| Double Live Assassins 1998 | Helldorado 1999 | The Sting: Live at the Key Club L.A. 2000 |
Helldorado on heavy metal -yhtye W.A.S.P.:in vuonna 1999 julkaistu studioalbumi.
Kappaleet

Drive By – 0.55
Helldorado – 5.05
Don't Cry (Just Suck) – 4.16
Damnation Angels – 6.27
Dirty Balls – 5.19
High on the Flames – 4.11
Cocaine Cowboys – 3.57
Can't Die Tonight – 4.04
Saturday Night Cockfight – 3.20
Hot Rods to Hell (Helldorado Reprise) – 4.15
Kokoonpano

Blackie Lawless – laulu, rytmikitara
Chris Holmes – soolokitara
Mike Duda – basso, taustalaulu
Stet Howland – rummut, taustalaulu
Arvostelut

AllMusic:
Chronicles of Chaos:
Aiheesta muualla

Helldorado Discogsissa. (englanniksi)
Albumi Helldorado Encyclopaedia Metallum -sivustolla (englanniksi)
W.A.S.P.
| --- | --- |
Studioalbumit:   W.A.S.P.  The Last Command  Inside the Electric Circus  The Headless Children  The Crimson Idol  Still Not Black Enough  Kill Fuck Die  Helldorado  Unholy Terror  Dying for the World  Neon God: Part I The Rise  Neon God: Part II The Demise  Dominator  Babylon  Golgotha 
Livealbumit:   Live...In the Raw  Double Live Assassins  The Sting  Live...Animal  Live in Japan 1986 
Kokoelmat:   First Blood Last Cuts  The Best of the Best: 1984-2000, Vol. 1  The Best Of The Best  The 7 Savage: 1984-1992
Husaariapinat

| Husaariapinat |
| --- | --- |
 Husaariapina (Erythrocebus patas)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Kädelliset Primates
Alalahko::  Haplorrhini
Osalahko::  Apinat Simiiformes
Heimo::  Vanhan maailman häntäapinat Cercopithecidae
Alaheimo::  Marakattiapinat Cercopithecinae
Tribus::  Cercopithecini
Suku::  Husaariapinat Erythrocebus  Trouessart, 1897
 Husaariapinoiden levinneisyysalue
Katso myös
   Husaariapinat Wikispeciesissä   Husaariapinat Commonsissa 
Infobox OKVirheellinen NIMI-arvo: 
Husaariapinat (Erythrocebus) on marakattiapinoihin kuuluva apinasuku, joka elää Afrikan savanneilla. Aiemmin sukuun luettiin vain yksi laji, husaariapina (Erythrocebus patas), jolla katsottiin olevan enintään neljä alalajia, joissakin lähteissä ei yhtäkään. Vuonna 2017 tehdyssä tutkimuksessa todettiin kuitenkin, että Koillis-Afrikassa elää vähintään kaksi kuvattua mutta tunnustamatonta husaariapinalajia, joita on perusteltua pitää omina lajeinaan. Niinpä Kansainvälinen luonnonsuojeluliitto (IUCN) jakaa suvun nykyään kolmeen lajiin, joista yhdellä on lisäksi kolme alalajia. Lisätutkimuksia tarvitaan kuitenkin edelleen suvun taksonomian selvittämiseksi.
Lajit ja alalajit

Husaariapinoiden lajit ja alalajit:
Erythrocebus baumstarki
Husaariapina (Erythrocebus patas )
Erythrocebus patas patas
Erythrocebus patas pyrrhonotus
Erythrocebus patas villiersi
Erythrocebus poliophaeus
Hurum (täsmennyssivu)

Hurum tarkoittaa seuraavia asioita:
Hurum, kunta Norjassa